**RESYME` OG SPØRSMÅL FRA DAGENS TALE, DATERT 25.04.2021**

**v/ rektor Ingunn Folkestad Breistein**

**TEMA: Derfor tror jeg. Hvordan kan menigheten forklare og forsvare evangeliet?**

**Teksten er hentet fra;**

**2.Tim.3.14 og 4.2**

Verden i dag ligner den verden de første kristne levde i, med ulike religioner og folkeslag. Med religionsfrihet og et utviklet veinett var folk i bevegelse. Kristendommen spredte seg og etter hvert ble den anerkjent. I dag kan vi også bevege oss over hele verden. Coronaepidemien har satt en midlertidig stopper, men gitt oss en ny formidlingsarena gjennom digitale medier.

Vår oppgave som kristne er å formidle bibelens budskap om frelse ved troen på Jesus Kristus. Det er viktig å lese bibelen i sammenheng. Det er ikke alt man forstår, men vi kan få den åpenbart gjennom veiledning og opplæring. Gud lyser opp veien for oss og viser vei. Bibelen er Guds kjærlighetsbrev til oss mennesker. Gud har skrevet til oss for å fortelle oss at han er glad i oss.

Bibelen taler ærlig om mennesker. Den er nådeløs ærlig om Abraham, David, Salomo, Martha, Maria, Paulus osv. Poenget er at Gud bruker mennesker som også begår feil. Vi synder fordi vi er syndere. Men Gud er full av nåde og bruker den han vil.

Troen kan formidles både gjennom fornuft og følelser. Den naturlige åpenbaring er at Gud har skapt verden og at menneske har samvittighet. Den spesielle åpenbaringen er treenigheten og Jesus soning på korset.

Hvorfor er vi er? Fordi Gud ville det. Gud er den første skaper. Han satte ting i bevegelse. Mange anerkjenner Jesus som et godt menneske, men mange forstår ikke det overnaturlige og vil ikke tro.

Evangeliet tilhører ikke bare fornuften, men hjerte. Mange trenger å høre at Gud elsker dem. Noen trenger å bli overbevist ved logikk og fornuft. Og noen trenger å bli overbevist gjennom følelsene.

Gud vil hjelpe oss i vår tid. Gjennom det som er vanskelig kan evangeliet spre seg. Gud vil hjelpe oss til å bruke de midlene vi har til å få ut evangeliet. Vår oppgave er å vise forståelse, omsorg og kjærlighet til andre mennesker. Men vi trenger Guds nåde.

**Spørsmål/fokusområder til bruk i småfellesskapene**

1. Les tekstene det er talt over høyt sammen i gruppa. Om det er brukt flere bibeltekster, kan dere velge hvilke dere vil lese høyt. La teksten synke inn ved at det er stille noen minutter, og be gjerne en bønn om Guds åpenbaring over teksten.
2. Samtal i noen minutter om de tankene du får når du leser teksten eller har hørt talen. (Dette punktet kan føre oss langt på viddene. Det er derfor lurt å begrense det til 3-4 innspill og ta disse med videre inn i neste spørsmål, gjerne ved å notere ned stikkord)
3. Samtal om disse 3 dimensjonene i teksten(e)
4. Hvordan berører teksten(e)/talen Guds forhold til meg og mitt forhold til Gud?
5. Hvordan berører teksten(e)/talen mitt forhold til småfellesskapet / menigheten?
6. Er det noe i teksten(e)/talen som vender blikket vårt ut til de vi er kalt til å vinne?
7. Del med gruppa hva Gud gir deg gjennom samtalen og hva han vil lære deg eller ønsker for deg i fortsettelsen.
8. Hva trenger du forbønn for?

Erfaringen vår er at ingen vil bruke denne ressursen likt. Dette er kun ment som en hjelp . Vær fri til å lede samtalen slik du kjenner blir riktig for din gruppe. Vi oppmuntrer deg til å spørre Gud hva han vil åpenbare for gruppen og for enkeltpersoner.